Eusebio Di Frančesko

Eusebio Di Frančesko (; dzimis ) ir itāliešu futbola treneris un bijušais futbolists. Spēlētāja karjeras laikā pārstāvējis dažādus Itālijas klubus, spēlējis pussarga pozīcijā, bijis Itālijas futbola izlases dalībnieks. Kopš 2024. gada jūnija ir A sērijas kluba Venezia galvenais treneris.

 Karjera 
Futbolista karjeru sāka Empoli. Pēc tam ir pārstāvējis Itālijas klubus Lucchese un Piacenza. 1997. gadā pievienojās AS Roma, kurā nospēlēja četras sezonas. 2000.—2001. gada sezonā Romas kluba sastāvā kļuva par A sērijas čempionu. 2001. gadā atgriezās Piacenza, bet karjeras noslēgumā spēlēja klubos Ancona un Perugia.

Itālijas izlasē debitēja  2000. gada Eiropas čempionāta kvalifikācijas spēlē pret Velsu. Kopumā izlases rindās aizvadījis 12 spēles. 1998. gada decembrī aizvadījis arī vienu neoficiālu spēli izlases rindās pret FIFA Pasaules zvaigžņu izlasi un guvis vārtus. Šī spēle dažos avotos arī tiek pieskaitīta spēlēm izlasē.

Trenera karjeru sāka 2008. gadā Lega Pro komandā Virtus Lanciano. Vēlāk bija galvenais treneris klubos Pescara un Lecce. 2012. gadā kļuva par Sassuolo, kas tolaik spēlēja B sērijā, galveno treneri. Jau savā pirmajā sezonā ar šo klubu uzvarēja līgā un iekļuva A sērijā. 2015.—2016. gada sezonā aizveda klubu līdz 6. vietai A sērijā un izcīnīja ceļazīmi uz UEFA Eiropas līgu.

2017. gada jūnijā kļuva par AS Roma galveno treneri. 2017.—2018. gada UEFA Čempionu līgas sezonā aizveda komandu līdz pusfinālam.  pēc zaudējuma UEFA Čempionu līgas astotdaļfinālā pret FC Porto tika atbrīvots no amata.

2019. gada jūnijā kļuva par Sampdoria galveno treneri. Tā paša gada oktobrī pēc neveiksmīga sezonas sākuma amatu atstāja. 2020. gada 3. augustā tika apstiprināts par Cagliari galveno treneri, tomēr jau nākamā gada februārī tika atlaists. 2021. gada jūnijā tika apstiprināts par Hellas Verona galveno treneri. Tomēr jau pēc trīs zaudējumiem pirmajās trīs sezonas spēlēs tika atbrīvots no amata.

2023.—2024. gada sezonā vadīja A sērijas klubu Frosinone, bet sezonas beigās komanda izkrita no A sērijas. Di Frančesko pēc sezonas klubu atstāja un kļuva par Venezia galveno treneri.

 Sasniegumi 

 Spēlētāja karjera 
Roma

 Itālijas Serie A: 2000–01

 Trenera karjera 
Sassuolo

 Itālijas Serie B: 2012–13

 Atsauces 

 Ārējās saites 

Kategorija:1969. gadā dzimušie
Kategorija:Itālijas futbolisti
Kategorija:Itālijas izlases futbolisti
Kategorija:Itālijas futbola treneri
Kategorija:Empoli FC spēlētāji
Kategorija:AS Roma spēlētāji